आईबीसी में यह प्रस्तावित संशोधन घर खरीदारों को बैंकों और अन्य वित्तीय ऋणदाताओं के समान स्तर पर लाएगा। ट्रांस-कंटिनेंटल कैपिटल एडवाइजर्स में प्रबंध निदेशक आशीष शाह का कहना है कि यह संशोधन किसी डेवलपर के दिवालिया होने की स्थिति में घर खरीदारों को कुछ हद तक सुरक्षा मुहैया कराएगा और उन्हें सुरक्षित ऋणदाताओं की श्रेणी में लाएगा तथा बैंकों के साथ रिकवरी में साझीदार बनने में सक्षम बनाएगा।' इसके अलावा रियल एस्टेट बाजार में उपभोक्ताओं की आवाज और अधिकार मजबूत होगी।